ILTAKOULU RY

PÖYTÄKIRJA

HALLITUKSEN KOKOUS 8/2015

Paikka:  LS A07

Aika: keskiviikko 29.4. klo 9.00

Paikalla:

Mikko Lampo, puheenjohtaja

Maria Lavonen, sihteeri

Petra Kantola

Aino Kattilakoski

Samuli Volanen

Vera Järvenreuna

Milla Toivanen

Matleena Moisio

Merita Töttölä

Sara Österberg

Jari Mäkäläinen

Markus Rahja *saapui ajassa 10.49*.

1. Kokouksen avaaminen

Kokous avataan ajassa 9.05.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Kokouksen pöytäkirjantarkastajiksi valitaan Milla Toivanen ja Jari Mäkäläinen.

1. Kokouksen esityslistan hyväksyminen

Esityslistaan lisätään kohdaksi 7 *järjestöyhteistyö*. Kohtaan 16 *tulevat tapahtumat* lisätään kohta g Ilves-eksku.

1. Ilmoitusasiat ja posti

Atalpan palloiluhallivuorot tulevat hakuun toukokuussa. Matleena Moisio kyselee Työväen Ampujilta vuorotoiveita.

Ei muita ilmoitusasioita.

1. Talous
2. **T**aloustilanne

Taloustilanne on tällä hetkellä 14 784,73 euroa.

Iltakoulu ry on saanut 1282,58 euroa avustusta Tamylta.

Lavatansseista tuli tuottoa 1195,55 euroa, josta voittoa Iltakoululle kertyy 239,11 euroa.

Haalarimerkkien myynnistä on kertynyt tähän mennessä 754,50 euroa.

Lavatanssihaalarimerkit kustansivat 172,45 euroa.

1. **L**askut ja korvaukset

Rajanix -nimiselle firmalle on maksettu Patajätkän esiintymisestä Lavatansseissa 700 euroa.

Kulukorvauksia:

Laura Mattinen 24,61 euroa, materiaalipakettien postitus.

Vera Järvenreuna 28 euroa, vaaliveikkauksen palkinto ja kummelibileiden tarjoilut.

Milla Toivanen, 16,90 euroa, matkakorvaukset sitsitarjoilujen hankinnasta.

Aino Kattilakoski, 15,20 euroa, talviolympialaisten ja kummelibileiden tarjoilut sekä erilliset matkakorvaukset sitsitarjoiluiden hankinnasta.

1. Järjestöyhteistyö

Päätetään sittenkin maksaa korvauksia Pirkanmaat Boffaajat ry:lle kilpien ja miekkojen lainaamisesta Iltakoululle Olympiaadeihin. Mikko Lampo ehdottaa maksettavaksi 30 euroa edustuskuluista. Ehdotus hyväksytään.

1. Työelämä- ja alumnitoiminta

Jari Mäkäläinen kertoo saamastaan yhteydenotosta Yhteiskuntatieteilijäpäivät –projektia koskien. Yhteiskuntatieteilijäpäivät järjestetään 12.-14.11. Helsingissä. Tapahtuma sisältää seminaareja, yhteiskunta-alan korkeakoulutettujen infoja sekä puheita.

Helsingin valtiotieteellisen tiedekunnan opiskelijajärjestö Kannunvalajat vastaa koordinaatiosta ja suunnittelusta, ja muiden Suomen yhteiskunta-alan ainejärjestöjen rooli olisi osallistua projektiin järjestämällä esimerkiksi sitsejä tai organisoida haalarimerkkimyyntiä.

Kannunvalajat ry toimii tapahtuman pääasiallisena rahoittajana, ja Iltakoulu ry:ltä toivotaan sponsoreita oman harkinnan mukaan.

Ehdotetaan, että Iltakoulu voisi lähteä projektiin yhdessä jonkun muun Tampereen yhteiskunta-alojen ainejärjestöjen kanssa, esimerkiksi JKY:n kanssa. Jari Mäkäläinen ottaa vastuun yhteyshenkilönä projektin selvittämisestä ja suunnittelemisesta sekä raportoi projektin etenemisestä Iltakoululle. Hyväksytään.

Elokuun alumnitapahtuman ilmoittautuminen on käynnissä.

Boomi ry ja Staabi ry ovat pyytäneet Iltakoulu ry:tä mukaan Ruotsin ekskursiolle 11.-13.11. Ajankohta todetaan ongelmalliseksi, sillä ekskursio ajoittuu viikon päähän Iltakoulun vuosijuhlista, ja jäsenistön innokkuudesta osallistua kahteen maksulliseen tapahtumaan lyhyen ajan sisällä ei ole takeita. Päätetään, ettei lähdetä mukaan yhteistyöhön ensi lukuvuonna.

1. Varainhankinta ja ravintolayhteistyö

Tilatuista ja saapuneista haalarimerkeistä osa myytiin loppuun haalarimerkkimarkkinoilla.

Artturin kanssa tehtyä sopimusta odotetaan saapuvaksi.

Seuraavaan kokoukseen mennessä jokainen hallituksen jäsen käy kokeilemassa oman sektorinsa sähköpostia, ja on yhteydessä Markus Rahjaan mikäli käyttöongelmia ilmenee. Sähköpostien käyttöönotto ajoitetaan mahdollisesti kesään tai vaihtoehtoisesti ensi lukuvuoden alkuun.

Markus Rahja muistuttaa sponsoreiden aktiivisesta hankinnasta.

Varainhankintatoimikunnalta ei muuta ilmoitettavaa.

1. Koulutuspolitiikka

Syksyllä avautuu sähköinen kurssipalaute. Asiasta pidetään kokous henkilökunnan kesken. Kurssipalautelomake pysyy samantyyppisenä kuin aiempi versio, ja tulee sisältämään yliopiston sekä JKK:n yhteisiä kysymyksiä. Petra Kantola ilmoittaa asiasta lisää mikäli jäsenistö saa lomakkeen kommentoitavaksi.

Lukuvuosipalautteen vastaamiseen on aikaa 5.5. saakka. Tähän mennessä vastauksia on saapunut 17 kappaletta. Petra Kantola vetoaa jäsenistöön ja painottaa vastaamisen tärkeyttä, jotta kursseja voitaisiin kehittää entistä paremmiksi.

Tamyn hyvä opettaja –palkitsemiseen on otettu Iltakoulun puolesta kantaa ja Tamylle on lähetetty Iltakoulu ry:n ehdotus, joka syntyi jäsenistön ehdotuksien pohjalta.

Harjoittelupankin kehittämisestä kaivataan kehitysehdotuksia. Petra Kantola hahmottelee ehdotusta harjoittelupankkilomakkeen muokkaamisesta.

1. Kulttuuri

Vera Järvenreuna esittelee ehdotuksen juhlallisen kantolipun tilaamisesta virolaiselta Lippuvabrik OÜ:lta. Kustannukset olisivat tankoineen päivineen noin 508 euroa postituskulujen kera. Vera Järvenreuna ehdottaa alustavasti, että kulttuuribudjetista menisi tähän hankintaan puolet ja puolet muusta vuosijuhlabudjetista. Kantolipun toimitusaika on noin viikon verran. Vera Järvenreuna selvittää ensi kokoukseen mennessä lopulliset kulut ja muutokset, jotta asiasta saataisiin tehtyä päätös keväällä tai alkusyksystä.

12. Vuosijuhlat

Akateeminen sillisaamiainen kustantaa lähtijöille 4 euroa. Sillistiimi on tehnyt päätöksen vuosijuhlasilliksen paikasta, joka pidetään vielä yllätyksenä jäsenistölle. Silliksen bussikuljetukset kustantavat yhteensä 600 euroa vuosijuhlabudjetista.

Vuosijuhlatoimikunta kutsutaan koolle 12.5. Ideana on koota aktiiveja mukaan, jotka hoitaisivat muun muassa kutsukortit ja koristelut. Hallituksesta kaikki tulevat saamaan vastuuta vuosijuhlavalmisteluissa, mutta myös muita aktiiveja tarvitaan avuksi.

13. Tiedotus

Iltakoulun nettisivuille liitettävä ruotsinkielinen ainejärjestöesittely tehdään lähiaikoina. Myös alumni -välilehti monipuolistuu nettisivujen päivityksen myötä.

14. Hiiriviikot

Suomen yhteiskunta-alan ylioppilaat SYY haluaisi liittää tervehdyksensä ainejärjestöjen fuksikirjeisiin kuten aiempinakin vuosina. Sopimuksen mukaan SYY kustantaisi fuksikirjeiden postikulut. Iltakoululle saapuu heiltä fukseille suunnattu paketti tulevien viikkojen aikana. Tervehdyksen liittämistä fuksikirjeisiin kannatetaan.

Hiiriviikkojen tapahtuma-aikatauluihin tehdään pari muutosta. Fuksibileiden tilalla 8.9. pidetään grillibileet säävarauksella. Challenge Accepted järjestetään 15.9., jonka jälkeen järjestetään fuksibileet Doriksessa.

Hiiriviikkojen alustava tapahtumalista varmistuu ensi kokoukseen mennessä.

Vaihto-opiskelijoita on huomioitu hiiriviikkojen järjestelyissä siten, että heille tarjotaan mahdollisuus osallistua ainakin Amazing race -mittelöön sekä mahdollisesti challenge accepted –tapahtumaan. Lisäksi vaihto-opiskelijoille järjestetään erikseen oma iltama. Tiedotusta tapahtumista hoidetaan myös TIPSY:n suuntaan.

Tapahtumapalaveri pidetään puheenjohtajan, tutorvastaavan ja tapahtuma- sekä liikuntasektoreiden kesken lähiaikoina.

15. Menneet tapahtumat

* 1. Lavatanssit 14.4.

Tapahtuma keräsi noin 400 henkilöä. Tapahtuma keräsi paljon positiivista palautetta. Haalarimerkkejä jäi yli, ja ne ovat nyt myynnissä aj-tilassa.

* 1. AVI-eksku 15.4.

9 osallistujaa. Onnistunut ekskursio, jossa kuultiin eri osastojen päälliköitä kertomassa alastaan.

* 1. Vaalivalvojaiset 19.4

Tapahtuma keräsi yli 25 henkilöä paikalle. Järjestelyt sujuivat hyvin.

* 1. Eduskuntavaalien jälkipyykki-paneeli 23.4.

43 osallistujaa ja 4 panelistia. Onnistunut tapahtuma. Vaaliveikkauksen voittaja Maarika Kujanen palkittiin kirjapalkinnolla.

* 1. Harjoitteluseminaari 27.4.

Paikalla oli yhteensä 17 opiskelijaa ja henkilökunnan edustajaa. Petra Kantola kannattaa seminaarin järjestämistä jatkossakin samalla tavalla.

* 1. Vappuviikot 20.4.-1.5.

1. JKY-Puistofutis 20.4.

6 osallistujaa. Muista ainejärjestöistä saatiin vahvistusta joukkueeseen. Iltakoulun joukkue pääsi finaaliin saakka.

1. Opiskelijan Tampereen Olympiaadit 21.4.

4 rastinpitäjää. Iltakoulun rasti keräsi kehuja. Putin-haalarimerkille löytyi paljon kysyntää. Kiitämme Pirkanmaan Boffaajat ry:tä kilpien ja miekkojen lainaamisesta.

1. WappuAreena ja Dorisbileet 22.4.

WappuAreenalla kävi noin 40 iltakoululaista. Tapahtuman järjestäminen myös tulevaisuudessa saa vahvaa kannatusta.

Dorisbileiden teemana oli lastenkutsut. Tapahtuma keräsi kehuja ainejärjestörajojen yli. 106 osallistujaa. Ohjelma sujui hyvin.

1. Kummeli-bileet 23.4.

30 osallistujaa. Rento oleskelutapahtuma, josta osa suuntasi Kolmioihin jatkoille.

1. Lautapeli-ilta 27.4.

Järjestettiin Artturissa. Tapahtumaan osallistui 7 henkilöä.

1. VIP-Pesis 28.4.

Hyvä joukkuehenki, tapahtumassa oli mukana kannustajia sekä pomppulinna.

16. Tulevat tapahtumat

a. Vappuviikot

* + 1. Särkän Märkä 29.4.

Tapahtuma alkaa klo 17.00. Iltakoululle myytyjen lippujen jatkopaikkana toimii Unioni.

* + 1. Vappusitsit 30.4.

Hallituksen kesken tehdään työnjako sitsien tarjoiluvuoroista. Aino Kattilakoski kehottaa hallituksen jäseniä saapumaan paikalle jo klo 17.00. Tapahtuma alkaa klo 18.00.

* + 1. Vappubrunssi 1.5.

Koskenrannassa klo 12.00 alkaen. Kollektiivinen köllintä –tyyppinen tapahtuma.

b . Vierailu Ylen Mediapolikseen 29.4.

Iltakoululta lähtee vierailulle 14 henkilöä. Vierailulla pääsee osallistumaan ohjelman nauhoituksiin.

1. Porraspoukkoilu 5.5.

Kello 18.00 alkaen. Myös Cortex on kutsuttu.

1. Avoimien Ovien päivä 6.5.

Tampereen korkeakoulujen Avoimien Ovien -päivä järjestetään Tampere-talolla klo 10-16. Tapahtumaa on järjestämässä Poliisiammattikorkeakoulu, Tampereen ammattikorkeakoulu, Tampereen teknillinen yliopisto sekä Tampereen yliopisto. Iltakoulu on mukana JKK:n ständillä.

*Markus Rahja saapuu ajassa 10.49.*

1. Simaa & tippaleipiä 7.5.

Tapahtuma järjestetään yksikön tiloissa klo 12-14. Tapahtumassa palkitaan politiikan tutkimuksen paras opettaja, joka on valittu jäsenistön päätöksellä. Palkintokukkakimppu kustannetaan Iltakoulu ry:n varoista.

1. Iltakoulu <3 valmennuskurssilaiset 7.5.

Tapahtumapaikaksi ehdotettu Kustaa 3-baaria tai Artturia. Päätetään järjestää Artturissa. Luodaan tapahtuma Facebookiin.

1. Ilves-eksku

Tammelan stadionilla 14.5. klo 14.00. Matleena Moisio on tapahtuman vetovastuussa Henri Kiiskilän kanssa. Sitovat ilmoittautumiset otetaan ennakkoon.

1. muut tulevat tapahtumat

Aino Kattilakoski kertoo muutamien iltakoululaisten vierailevan Eximian politiikan tutkimuksen valmennuskurssilla 4.5 tsemppaamistarkoituksessa.

17. Muut esille tulevat asiat

Eetu Kreivin ehdotuksesta Matti Pihlajamaa valitaan toiseksi maisteritutoriksi. Hyväksytään.

18. Seuraavan kokouksen ajankohta

Seuraava kokous pidetään 12.5. klo 16.00 alkaen.

19. Kokouksen päättäminen

Kokous päätetään ajassa 10.59.

­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mikko Lampo, puheenjohtaja Maria Lavonen, sihteeri

­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jari Mäkäläinen, pöytäkirjantarkastaja Milla Toivanen, pöytäkirjantarkastaja